Vaski-kirjastot MUISTIO

Kuvailuryhmä 5.11.2020

Aika 5.11.2020 klo 13-13.45

Paikka Etäkokous

Kutsuttu Riitta Kari, Liisa Lehtikangas, Hannele Lyts, Päivi Svala, Aki Pyykkö, Tiina Sorsimo, Anna Viitanen (pj., siht.)

1. Kuvailuryhmän toimintakertomus ja suunnitelma ensi vuodelle

Kuvailuryhmän toimintaa esitellään Vaski-joryssa marraskuussa. Muokattiin tämän vuoden toimintasuunnitelmaa ja ensi vuoden toimintakertomusta.

1. Havaintoja Kohasta

Kohasta ei ole vielä kertynyt kovin paljoa testihavaintoja. Riitta perehtyy hankintapuoleen joulukuussa. Keskusteltiin myös mahdollisuudesta käyttää Aleph-järjestelmää kuvailussa. Alephia on asennettu turkulaisten kuvailijoiden koneille, mutta toistaiseksi sitä ei ole ehditty testailla. Alephia käytettäessä tiedot jouduttaisiin tekemään ensin Melindaan ja siirtämään sieltä TäTin kautta Vaskin tietokantaan. Melinda-TäTi -yhteyttä ei ole vielä olemassa, joten käytännön testailu ei ole mahdollista.

1. Luokituksen yhtenäistäminen

Toimintaohje kirjastoille uutuusaineiston käsittelystä yhtenäisen luokituksen aikana on vietävä Vaski-Joryyn tammikuussa. Anna tekee alustavan suunnitelman Teamsiin kommentoitavaksi viimeistään joulukuun alkuun mennessä. Koska yhteinen luokitus on tarkoitus ottaa käyttöön jo Auroran aikana, tarvitaan ensin toimintaohje Auroraa käytettäessä. Muokataan ohjetta tarpeen mukaan Kohaan sopivaksi.

Keskusteltiin luokitusongelmista. Monella alalla toimineiden ihmisten elämäkertojen luokituksesta olisi hyvä saada lisätarkennusta YKL-ohjeistukseen.